***Η βασιλεία του Μιχαήλ Γ΄ και η αυγή της Νέας Εποχής***

***Ερωτήσεις εμβάθυνσης***

1. Συμπληρώστε τις 3 ασκήσεις άστρου που ακολουθούν στο έγγραφο 19 σχετικά με τη Σχολή της Μαγναύρας, τον Φώτιο και τα ακριτικά τραγούδια.
2. Διαβάστε την πηγή «Ο Λέων ο Φιλόσοφος και η Μαγναύρα» στη σελίδα 36 του σχολικού βιβλίου και απαντήστε στις ακόλουθες ερωτήσεις:

α) Ποιος ήταν ο ιδρυτής και ποιος ο διευθυντής της σχολής;

β) Ποιες επιμέρους σχολές αναφέρεται στην πηγή ότι υπήρχαν στη Σχολή της Μαγναύρας και ποια άλλη επιμέρους σχολή, που δεν αναφέρεται, ξέρετε εσείς ότι υπήρχε;

γ) Με ποιους τρόπους προσπαθούσε ο Βάρδας να ενισχύσει τη λειτουργία της Σχολής και τους φοιτητές της;

1. Η Σχολή της Μαγναύρας ήταν το πρώτο βυζαντινό πανεπιστήμιο; Για την απάντησή σας θα σας βοηθήσει η τελευταία παράγραφος στη σελίδα 11του σχολικού σας βιβλίου.
2. Μελετήστε τις παρακάτω διαφάνειες σχετικά με τη Σχολή της Μαγναύρας και το πρώτο βυζαντινό πανεπιστήμιο της Κωνσταντινούπολης του 425 και εντοπίστε τη βασική διαφορά ανάμεσα στα δύο πανεπιστήμια.

|  |  |
| --- | --- |
| C:\Users\gwgw\Desktop\ΣΧΟΛΕΙΟ\ΙΣΤΟΡΙΑ Β΄ ΓΥΜΝ\7. ΝΕΑ ΕΠΟΧΗ-ΜΙΧΑΗΛ Γ΄\Εικόνες Νέα Εποχή\h-4-638.jpg | C:\Users\gwgw\Desktop\ΣΧΟΛΕΙΟ\ΙΣΤΟΡΙΑ Β΄ ΓΥΜΝ\7. ΝΕΑ ΕΠΟΧΗ-ΜΙΧΑΗΛ Γ΄\Εικόνες Νέα Εποχή\Η+φοίτηση+όσων+διακρίνονταν+για+την+επιμέλειά+τους+ήταν+δωρεάν..jpg |

1. Οι περισσότεροι μορφωμένοι και λόγιοι της εποχής εκείνης ήταν «πανεπιστήμονες», δηλαδή ήταν γνώστες των περισσότερων από τις τότε γνωστές επιστήμες. Εντοπίστε αυτή τη διαπίστωση στους τίτλους που συνοδεύουν το όνομα του διευθυντή της σχολής της Μαγναύρας Λέοντα Φιλοσόφου ή Μαθηματικού.
2. Γιατί η δράση συλλογής και αντιγραφής χειρογράφων της αρχαίας γραμματείας των λογίων και των μοναστηριών στο Βυζάντιο ήταν τόσο σημαντική;
3. Παρατηρήστε την παρακάτω εικόνα ενός αντιγραφέα χειρογράφων και εντοπίστε τις δυσκολίες του έργου του, που δικαιολογούν και την πολύ μεγάλη οικονομική αξία των βιβλίων την εποχή εκείνη. Συγκρίνετε κατόπιν τα μέσα που διέθεταν τότε οι λόγιοι και συγγραφείς με τα μέσα των ομολόγων τους σήμερα.



1. Μελετήστε την πηγή «Η προσωπικότητα του Φωτίου» στη σελίδα 36 του σχολικού βιβλίου και απαντήστε στην ερώτηση 4 του σχολικού βιβλίου σχετικά με τις αρετές-προϋποθέσεις που εξασφάλιζαν κοινωνική άνοδο στο Βυζάντιο τον 9ο αι. και τη σύγκρισή τους με τις αντίστοιχες προϋποθέσεις στην κλασική Αθήνα.
2. Γιατί, κατά τη γνώμη σας, το εγχείρημα του εκχριστιανισμού των Σλάβων θεωρείται το σπουδαιότερο επίτευγμα του Φωτίου;
3. Μελετήστε τις παρακάτω εικόνες και αναφέρετε επιγραμματικά ποια ήταν τα καθήκοντα των ακριτών.

|  |  |  |
| --- | --- | --- |
| C:\Users\gwgw\Desktop\ΣΧΟΛΕΙΟ\ΙΣΤΟΡΙΑ Β΄ ΓΥΜΝ\Η ΔΙΑΜΟΡΦΩΣΗ ΤΗΣ ΜΕΣΑΙΩΝ. ΕΛΛΗΝ. ΒΥΖ. ΑΥΤΟΚΡ\Διαμόρφωση εικόνες\3624481.jpg | | C:\Users\gwgw\Desktop\ΣΧΟΛΕΙΟ\ΙΣΤΟΡΙΑ Β΄ ΓΥΜΝ\7. ΝΕΑ ΕΠΟΧΗ-ΜΙΧΑΗΛ Γ΄\Εικόνες Νέα Εποχή\unnamed (5).jpg |
| C:\Users\gwgw\Desktop\ΣΧΟΛΕΙΟ\ΙΣΤΟΡΙΑ Β΄ ΓΥΜΝ\7. ΝΕΑ ΕΠΟΧΗ-ΜΙΧΑΗΛ Γ΄\Εικόνες Νέα Εποχή\-1-638.jpg | C:\Users\gwgw\Desktop\ΣΧΟΛΕΙΟ\ΙΣΤΟΡΙΑ Β΄ ΓΥΜΝ\3. ΗΡΑΚΛΕΙΟΣ\Ηράκλειος εικόνες\img4_15 (1).jpg | |

1. Μελετήστε την πηγή «Φιλολογικό σχόλιο του Αρέθα, επισκόπου Καισαρείας, για τους αγύρτες» ση σελίδα 37 του σχολικού βιβλίου σας και αναζητήστε, με βάση την πηγή, ομοιότητες των βυζαντινών ακριτικών τραγουδιών με την αρχαία επική ποίηση.
2. Μελετήστε την πηγή «Το άσμα του Αρμούρη, στ. 33-45» στη σελίδα 37 του σχολικού βιβλίου και εντοπίστε σε αυτή τα στοιχεία της δημώδους λογοτεχνίας.
3. Μελετήστε την πηγή «Το άσμα του Αρμούρη, στ. 33-45» στη σελίδα 37 του σχολικού βιβλίου και την πηγή που ακολουθεί και εντοπίστε στοιχεία που μας δίνουν για την καθημερινή ζωή των ακριτών και τις σχέσεις τους με τους Άραβες.

*«Ακρίτας κάστρον έχτισε κι ακρίτας περιβόλι,  
σ’ έναν τόπο ομαλό, σε καρπερό λιβάδι.  
Όσα του κόσμου τα φυτά, κει φέρνει και φυτεύει  
κι όσα του κόσμου τ’ αμπελιά, κει φέρνει κι αμπελώνει  
κι όσα του κόσμου τα νερά, κει φέρνει κι αυλακώνει  
κι όσα του κόσμου τα πουλιά, κει πάνε και φωλεύουν.  
Πάντα κελάηδαν κι έλεγαν: «Πάντα να ζεις Ακρίτα!»*

***Ποντιακό τραγούδι***

1. Ο σημαντικότερος ήρωας των δημοτικών τραγουδιών είναι ο Βασίλειος Διγενής Ακρίτας, που ονομαζόταν έτσι, επειδή ήταν γιος ενός Άραβα εμίρη από τη Συρία και μιας βυζαντινής αρχοντοπούλας, κόρης στρατηγού. Τι υποδηλώνει η καταγωγή αυτή του Διγενή για τις σχέσεις Βυζαντινών και Αράβων στα σύνορα της αυτοκρατορίας;
2. Εντοπίστε τις ιδιότητες που αποδίδονται στον Διγενή Ακρίτα στο παρακάτω ριζίτικο τραγούδι από την Κρήτη, καθώς και στη λαϊκή απεικόνιση της πάλης του Διγενή με τον Χάρο στα Μαρμαρένια Αλώνια που ακολουθεί και αναλογιστείτε πάνω στην τεράστια εκτίμηση και τον σεβασμό που έτρεφε ο λαός για τους Ακρίτες. Πού οφείλεται, κατά τη γνώμη σας, η εκτίμηση αυτή;

*«Ο Διγενής ψυχομαχεί κι η γη τόνε τρομάσσει.  
Βροντά κι αστράφτει ο ουρανός και σειέται ο απάνω κόσμος.  
κι ο κάτω κόσμος άνοιξε και τρίζουν τα θεμέλια  
και η πλάκα τον ανατριχιά πώς θα τόνε σκεπάσει,  
πώς θα σκεπάσει τον αϊτό, της γης τον αντρειωμένο.  
Σπίτι δεν τον εσκέπαζε, σπήλιο δεν τον εχώρει,  
τα όρη εδρασκέλιζε, βουνών κορφές επήδα.  
Στο γλάκιο6 πιάνει ο νιος λαγό, στον πήδο πιάνει αγρίμι,  
την πέρδικα την πλουμιστή ξοπίσω την αφήνει.  
Ζηλεύει ο Χάρος, με χωσιά μακριά τόνε βιγλίζει  
κι ελάβωσέ του την καρδιά και την ψυχή του επήρε»*

***Συλλογή Στίλπωνος Κυριακίδου***



1. Μελετήστε την παρακάτω λαϊκή αναπαράσταση του Διγενή Ακρίτα ως Άη-Γιώργη και αναλογιστείτε για τους συμβολισμούς της: ποιος είναι ο «δράκος» που σκοτώνει ο Διγενής; Τι αποδεικνύει για την εκτίμηση στην οποία είχε τους ακρίτες ο λαός η απεικόνισή τους με τη μορφή του πιο αγαπητού στον λαό αγίου;



1. Μελετήστε την παρακάτω διαφάνεια (<https://www.slideshare.net/christostsatsouris/ss-43511793>) και εντοπίστε τους λόγους για τους οποίους η βασιλεία του Μιχαήλ Γ΄ θεωρείται η αυγή της Νέας Εποχής.

****